Helmut Pfisterer
Dr Helmut Pfisterer (* 7. Februar 1931 z Leaberg em heidiga Landkreis Beblenga, † 13. Dezember 2010 z Stuegert) ischt em Hauptberuaf Lehrer gwäa; abr amma greeßera Kreis vo Leit ischt’r als schwäbischer Mundartdichter ond Heerschbiil-Autor bekannt wôrra.

Aus seim Leaba 
Dr Helmut Pfisterer ischt 1931 en Leaberg uff d Welt komma. Wia-nr mit seira Schualausbildong ferdich gwäa ischt, hôt’r zerscht a Ausbildong zom Feinmechaniker gmacht. Schbätr ischt’r noh Ingenieur wôrra. Vo 1964 bis 1967 hôt’r als Beruafsschuallehrer em Ausland gschaffet, zerscht em Iran ond nôchher noh z Afghanischdan. Nôch dr Rickkehr en sei deitscha Hoimet ischt’r bis zo seira Pensioniirong Lehrer en Stuegert gwäa, wo-nrs zom Obrstudiarat brôcht hôt. En sellra Stadt hôt’r am 13. Dezembr 2010 seine Auga fir emmr gschlossa. Sei ledschda Ruha hôt’r uff-em Stuegerter Waldfriidhof gfonda.

A kloina Auswahl vo seine Werk 
 Äcker uf am alde Meer, schwäbische Albgedicht
 En Himmel soll i? – En mei Hos will i nei!
 Scho emmer. Weltsprache schwäbisch
 Schwäbisch. Varianten einer Weltsprache
 Festvers
 Ooverdruggds
 Brauchvers für Feschd ond wo koine sen

Drzua noh isch dr Pfisterer Mitautor vo dr CD Scho gschwätzt gwäa ond hôt da Tekscht zo de Liadr Drei schwäbische Männerchör(l)e us-em Jôhr 1995 gschriiba, wo vom Wolfram Graf vrtont wôrra send.

Auszoichnonga 
1991 hôt’r da Schubart-Literaturpreis kriagt
1994 isch-em s Bundesverdienstkreiz am Band vrliha wôrra
2002 hôt‘r d Sebastian-Sailer-Medaille vom Schwäbischa Albvorei kriagt

Weblink 
 A Nôchruaf vo dr Maja Langdorff mit-ra Fodografii vom Autor
 A Nôchruaf vo de Kollega vom Stuegerter Schriftstellerhaus

Dütsche
Autor uf Alemannisch
Literatur uf Dütsch
Literatur (20. Joorhundert)
Träger vom Bundesverdinschtchrütz am Bändel
Wirtteberger
Maa